  Руслан Нуриахметов Анжелика Тихонова корреспондент 26-тӥ куартолэзе 17 часысен 19 часозь Ижкарын Кызьпу арамаын «Песянайёслэн нуналзы» шулдыръяськон ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Мылкыд карисьёс Брангуртысь песянайёсын тодматскыны, Ижкарысь «Птица счастья», «Чильтэр», «Дуслык», «Ӟаныкай» но мукет нылпи коллективъёслэсь номеръёссэс адӟыны быгатозы. Озьы ик шулдыр мылкыд кырӟанъя но эктонъя «Италмас» ансамбль кузьмалоз. Со сяна, ужрадэ люкаськемъёс «Формирование комфортной городской среды» федерал ӵектосъя 2023-тӥ арын тупатъяно объектъёс понна куаразэс сётыны быгатозы. Пусъём, Удмуртиын Песянайлэсь нуналзэ 2012-тӥ арысен, «Брангуртысь песянайёс» коллектив Азербайджанын «Евровидение» конкурсын кыкетӥ инты басьтэм дырысен, пусъё. Тодэ вайытом, 26-тӥ куартолэзе Удмуртиын «Моя бабушка» элькун вожвылъяськонлэн йылпумъян люкетэз ортчоз. Тегъёс: Удмуртия Ижкар Песянайлэннуналэз Брангуртпесянайёс Мерлык  